**НАРОДНО ЧИТАЛИЩЕ“ОТЕЦ ПАИСИЙ 1927“,ГР.НОВИ ИСКЪР**

**ОТЧЕТ**

**за дейността на НЧ“Отец Паисий 1927“**

**2019 г**

Читалищата са традиционна и характерна българска културна организация,която се заражда през Възраждането,преминава през всички промени на обществото ни,съхранена е и се развива според потребностите на различните времеви периоди и общности в страната.

Те са обществена организация ,която е отворена за всички членове на общността и се характеризира с това,че е общодостъпността за дейностите си.

Народно читалище „Отец Паисий 1927” е основано на 20.03.1927 г от група родолюбиви българи

Читалищната библиотека разполага със 7741 тома литература. За изминалата година са раздадени 1119 библиотечни единици . Регистрирани са 80 читатели.Закупени са 32 нови книги,представляващи ученическа литература.Направени са 10 усти библиографски справки

Освен раздаване на книги и привличане на читатели библиотечната дейност се изразява и в провеждане и културно масова дейност като : витрини с книги посветени на бележити дати ,годишнини и празници,провеждаме уроци по история съвместно с осми и девети клас и тяхната преподавателка г-жа Веселинова ,четене на приказки ,запознаване на първокласници с читалищната библиотека,маратон по четене на непознат текст,срещи с ученици по повод деня на библиотекаря 11 май и др...През цялата година много активна помощ при .организиране и провеждане на мероприятията ни оказаха г-жа Ива Добрева,Ива Веселинова и Цветелина Веселинова от местното училище.

Читалището проведе през изтеклия период следните мероприятия:фотоизложби посветени на 171 години от рождението на Христо Ботев и 141 години от Освобождението,Деня на родилната помощ,Ден на самодееца.Сложихме началото на празник“Сурва в Гниляне“ с местна кукерска група и посрещнахме кукерска група от с.Мещица .През месец февруари отвори врати работилницата за изработване на мартеници и на 1 март отбелязахме Празника на мартеничката с посещения на баба Марта и раздаване на мартенички в детската градина,училището,кварталните магазини и срещи с жители на квартала по улиците около читалището.направихме и избожба от мартеници във фоайето на читалището.Отпразнувахме 8 март- Деня на жената,“Лазаруване”,боядисвахме яйца с ученици от местното училище в манастира“Св.Иван Рилски“заедно с отец Нектарий, г-жа Йорданка Фандъкова-кмет на София,г-жа Даниела Райчева-кмет на район“Нови Искър и други представители на районната администрация,като най- шарените и пъстри бяха подобаващо наградени,а на Разпети петък организирахме колективно посещение на църквата „Възнесение Господне“. И тази година отпразнувахме събора на квартал Гниляне на“ Спасовден“ .Съвместно с училището организирахме и проведохме „От Месни до Сирни заговезни-обичай , традиции“ ,като пресъздадохме и обичая „хамкане“ с халва и яйце,Ден на християнското семейство и“От Игнажден до Богоявление“на които специален гост беше отец Нектарий.Проведохме мероприятия за11 май Деня на Св.св.Кирил и Методий,Деня на народните будител с беседа за живота на Васил Априлов“,за Деня на детето 1 юни рисувахме на асфалт на тема “Моят роден край.По повод 140 годишнината от обявяване на София за столица на България направихме презентация в киносалона на читалището и гост на празника ни беше г-жа Детелина Трайкова-секретар на район“Нови Искър“.Посрещнахме за сетен път лейди Елен с нейния нов магичен спектакъл .В средата на м.ноември отвори врати работилничката на Дядо Коледа и изработвахме сувенири и картички за базара, организиран от читалището, проведохме среща“На чаша чай“ с представители на съюза на инвалидите в града,направихме коледно парти за самодейците и завършихме годината за първи път с коледари,който обходиха домовете с пожелания за здраве и берекет .

Към читалището функционират три танцови състави деца от 5-9

години,10- 15 години и младежи от 16-32 години.Те са участвали в квартални,районни,столични мероприятия.,“като „Сурва в Гниляне“, Празник на шопската песен и хумор в Чепинци, празник в кв.Кремиковци,участия в гр.Елин Пелин и кв.Кумарица ,“Пиленце пее“ в София,събора на кв.Гниляне,коледен концерт и др.През м.октомври участва във бобения фестивал в село Смилян. И тази година ТС“Младост“ се изяви на международна сцена с участие във фолклорни международни фестивали в гр.Бар-Черна гора и в Турската част на Кипър.

През изтеклата година читалището спечи проект по“Зелена София“.

Читалищното Настоятелство е провеждало заседания на които са обсъждани и решавани наболели и важни въпроси.

**С уважение,**

**ЗОЯ ТАНЧЕВА**